Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 669/12/8803	Košice II, 30.1.2014
EEČ : 2-64-43-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 6.10.2012, spisová značka 3 Pv 669/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci vedenej proti obvinenej XXXXX pre prečin krádeže podľa § 212 ods. 2 písm. f/ Trestného zákona, ktorého sa dopustila na tom skutkovom základe, že dňa 5.10.2012 o 21.10 hod. v OC XXXXX na ul. Toryskej č. 5 v Košiciach odcudzila z predajnej plochy 1 fľašu alkoholu „HOREC“ v hodnote 6,99.-€ a 1 fľašu piva „Braník“ v hodnote 1,95.-€, ktoré si vložila do tašky a následne prešla cez pokladničnú zónu bez zaplatenia, pričom bola zadržaná pracovníkom SBS a odcudzený tovar bol v nepoškodenom stave vrátený a uvedeného skutku sa dopustila po tom, čo bola rozkazom OÚ XXXXX sp. zn. A/2011/07864 zo dňa 1.9.2011, ktorý nadobudol právoplatnosť dňa 7.10.2011 uznaná vinnou z priestupku proti majetku.

Uznesením prokurátora Okresnej prokuratúry XXXXX II zo dňa 6.10.2012, spisová značka 3 Pv 669/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka OO PZ XXXXX sp. zn. ORP-3873/ZA-KE-2012 zo dňa 6.10.2012 bolo podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f/ Trestného zákona na tom skutkovom základe, že 

dňa 5.10.2012 o 21.10 hod. v OC XXXXX na ul. Toryskej č. 5 v Košiciach odcudzila z predajnej plochy 1 fľašu alkoholu „HOREC“ v hodnote 6,99.-€ a 1 fľašu piva „Braník“ v hodnote 1,95.-€, ktoré si vložila do tašky a následne prešla cez pokladničnú zónu bez zaplatenia, pričom bola zadržaná pracovníkom SBS a odcudzený tovar bol v nepoškodenom stave vrátený a uvedeného skutku sa dopustila po tom, čo bola rozkazom OÚ XXXXX sp. zn. A/2011/07864 zo dňa 1.9.2011, ktorý nadobudol právoplatnosť dňa 7.10.2011 uznaná vinnou z priestupku proti majetku.

	Prokurátor Okresnej prokuratúry XXXXX II uznesením, sp. zn. 3 Pv 669/12 zo dňa 6.10.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obvinenej XXXXX, s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 16.10.2012.

	Obvinená XXXXX počas určenej skúšobnej doby, ako to vyplýva z oznámenia OÚ XXXXX, OR PZ ODI XXXXX a odpisu z registra trestov, viedla riadny život a nedopustila sa ďalšej trestnej činnosti a ani priestupku.

	Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor